

**Projekt EHES**

**(European Health Examination Survey,**

**Zisťovanie zdravia Európanov**

V mesiaci december 2011 začína Regionálny úrad verejného zdravotníctva so sídlom v Dolnom Kubíne , oddelenie podpory zdravia realizovať projekt EHES.

Je to projekt zameraný na získanie informácií o zdravotnom stave obyvateľstva prostredníctvom vyplnenia dotazníka, jednoduchého fyzikálneho vyšetrenia (hmotnosť, výška, obvod pása, tlak krvi) a odberu krvi (vyšetrenie celkového a HDL cholesterolu, glukózy - cukru, triacylglycerolov - tukov).

Respondenti boli vybraní náhodným výberom z centrálnej evidencie obyvateľstva spolu s ďalšími účastníkmi štúdie (spolu 2 500). Účasť na skríningu je dobrovoľná, ale veľmi dôležitá. Získané informácie budú spracované za dodržania podmienok ochrany osobných údajov a nebudú použité na žiadne iné účely. Všetky vyšetrenia a odber krvi budú bezpečné a budú vykonané skúseným odborným personálom. Účasť na štúdii je prospešná aj pre respondentov, nakoľko sa dozvedia informácie o svojom zdravotnom stave.

V prípade záujmu respondenta zúčastniť sa skríningu, bude potrebné prísť ráno nalačno (piť je dovolené len čistú vodu). Užívané lieky je potrebné užiť najmenej 1 hodinu pred vyšetrením. V tomto čase sa treba vyhnúť intenzívnej pohybovej aktivite a fajčeniu. Pre všetkých účastníkov bude pripravené občerstvenie a peňažná poukážka v hodnote 5 €.

V prípade, že pozvanému respondentovi nevyhovuje nami navrhovaný termín alebo sa nemôžete dostaviť osobne, je možné termín vyšetrenia zmeniť.

Priepustka z práce bude potvrdená ako pri každej inej návšteve lekára.

Tešíme sa na Vašu návštevu a spoluprácu.

Kontaktné osoby pre podrobnejšie informácie: MUDr. Darina Vasiľová,MPH

 Jana Kratochvílová

 e-mail: dk.poradna@uvzsr.sk

 telefón: 043/55048 20, 55048 37, 55048 44